ওয়েব ডেস্ক: নারদ কর্তা ম্যাথু স্যামুয়েলের কাছে টাকা নেওয়ার কথা স্বীকার করেছেন কাকলি ঘোষ দস্তিদার। CBI সূত্রে এমনই চাঞ্চল্যকর তথ্য পেল ২৪ ঘণ্টা। নারদ কাণ্ডের তদন্তে শুক্রবার তৃণমূল সাংসদের বাড়ি যান CBI আধিকারিকরা। সূত্রের খবর, নির্বাচনী নারদ কর্তার কাছ থেকে নির্বাচনী তহবিলে টাকা নিয়েছেন বলে দাবি করেছেন কাকলি। তাঁর দাবি, সেই টাকার রসিদও তিনি ম্যাথু স্যামুয়েলকে দিয়েছেন। CBI-এর দাবি, এই একই দাবি সুলতান আহমেদও করেছেন। কাকলি ঘোষ দস্তিদারের কাছে এই সংক্রান্ত নথি চেয়েছেন তদন্তকারীরা। কাকলি ঘোষ দস্তিদারের সঙ্গে যোগাযোগ করেছিল ২৪ ঘণ্টা। তিনি বলেন, CBI এর সঙ্গে যা সহযোগিতা করার তিনি করেছেন।